पाएं अपने शहर की ताज़ा ख़बरें और फ्री ई-पेपरडाउनलोड करें
चरगवां क्षेत्र अंतर्गत सुनवारा हार में 42 वर्षीय व्यक्ति ने फंदे से झूल कर आत्महत्या कर ली। पीपल के पेड़ से उसका शव लटका मिला। पुलिस ने मर्ग कायम कर मामला जांच में लिया है।
जानकारी के अनुसार सुनवारा हार गांव निवासी धूप सिंह लोधी (42) रात में मूंग की फसल में पानी लगाने गया था। सुबह पता चला कि उसने बंगरा वाले खेत की मेड़ पर स्थित पीपल के पेड़ में फंदा लगाकर आत्महत्या कर ली है। चाचा मुन्ना लाल पटेल ने मौके पर पहुंच कर देखा और पुलिस को खबर दी।
कुछ दिन से था परेशान
पुलिस को परिवार के लोगों ने बताया कि धूप सिंह लोधी कुछ दिनों से परेशान चल रहा था। हालांंकि उसने अपनी परेशानी के बारे में किसी को कुछ बताया नहीं था। बुधवार रात नौ बजे के लगभग घर में बोला कि वह मूंग की खेत में पानी लगाने जा रहा है। इसके बाद वहां पीपल के पेड़ में रस्सी के फंदे से लटका गया। पुलिस ने फंदे से शव उतरवा कर पीएम के लिए भिजवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn